**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 3 /03/2022**

**Αριθ. Πρωτ. : 3534**

**ΑΠΟΣΠΑΣΜΑ**

# Από το πρακτικό της αριθμ. 6ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 45**

**΄Εγκριση της υπ΄αριθμ. 2/2022 απόφασης του Δ.Σ της Κοινωφελούς Επιχείρησης του Δήμου Λεβαδέων ( Κ.Ε.ΔΗ.Λ ) περί Κατάρτισης και ψήφισης της Εισηγητικής Εκθεσης , η οποία τεκμηριώνει τα έσοδα και τα έξοδα της Κοινωφελούς Επιχείρησης του Δήμου Λεβαδέων.**

Στη Λιβαδειά σήμερα 02α Μαρτίου 2022 ημέρα Τετάρτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» » και μετά από την αρ.πρωτ. 3151/25-02-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα επτά (7) ήτοι:

**ΠΑΡΟΝΤΕΣ ΑΠΟΝΤΕΣ**

1 .Ταγκαλέγκας Ιωάννης – Πρόεδρος 1. Πούλος Ευάγγελος

2. Μητάς Αλέξανδρος 2. Καραμάνης Δημήτριος

3. Καλογρηάς Αθανάσιος

4. Σαγιάννης Μιχαήλ Αν και είχαν προσκληθεί νόμιμα

5.Μερτζάνης Κωνσταντίνος

6. Καπλάνης Κωνσταντίνος

7. Μπράλιος Νικόλαος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης

Εισηγούμενος το 5ο θέμα της ημερήσιας διάταξης έθεσε υπόψη των μελών το με αριθμ. πρωτ. 232/18-02-2022 έγγραφο του Προέδρου του Δ.Σ. της ΚΕΔΗΛ με το οποίο υποβάλλεται προς ψήφιση η 2/10-01-2022 απόφαση του Διοικητικού Συμβουλίου της Κ.Ε.Δ.Η.Λ. και εξέθεσε τα παρακάτω :

*Με την παρ. 14 του άρθρου 10 του Ν. 4071/2012, αλλάζει ριζικά ο τρόπος χρηματοδότησης των κοινωφελών επιχειρήσεων από τον Δήμο, καθώς δεν απαιτείται πλέον σύναψη σύμβασης χρηματοδότησης, βάσει καταρτισθέντος από την επιχείρηση διετούς προγράμματος δράσης. Συνεπώς, λόγω της μη κατάρτισης σύμβασης δεν απαιτείται πλέον διενέργεια προσυμβατικού ελέγχου από το Ελεγκτικό Συνέδριο. (βλ. και τα σχετικά με το προσυμβατικό έλεγχο άρθρο 278 του Ν. 3852/2010, από το οποίο παραλήφθηκε μετά την τροποποίηση του από την παρ. 2 του άρθρου 9 του Ν. 4071/2012 η φράση «και των συμβάσεων υλοποίησης των διετών προγραμμάτων δράσης των κοινωφελών επιχειρήσεων»).*

*Σύμφωνα με την αιτιολογική Έκθεση του Νόμου, με την ανωτέρω διάταξη επιτρέπεται η χρηματοδότηση κοινωφελούς δημοτικής επιχείρησης από τον οικείο δήμο προκειμένου να καταστεί δυνατή η κάλυψη των αναγκαίων δαπανών της όταν τα έσοδα υπολείπονται των αναγραφόμενων στον προϋπολογισμό της. Η σχετική απόφαση λαμβάνεται με την απόλυτη πλειοψηφία του συνολικού αριθμού των μελών του δημοτικού συμβουλίου.*

*Πλέον η χρηματοδότηση του Δήμου θα καλύπτει τη διαφορά μεταξύ εσόδων και εξόδων του ετήσιου προϋπολογισμού της επιχείρησης, χωρίς τους περιορισμούς (ως προς το είδος των δαπανών ) που επέβαλαν οι προϊσχύουσες διατάξεις. Οι διατάξεις του άρθρου 259, που προέβλεπαν την κατάρτιση διετούς προγράμματος δράσης, εκ μέρους της επιχείρησης, καταργούνται.*

*Για την καταβολή της χρηματοδότησης θα αρκεί η υποβολή του προϋπολογισμού της επιχείρησης* ***συνοδευόμενου από εισηγητική έκθεση του Διοικητικού Συμβουλίου της,*** *η οποία θα τεκμηριώνει τα έσοδα από τα έξοδα αυτής, σύμφωνα με το ετήσιο πρόγραμμα δράσης της παραγράφου 3 του άρθρου 206 του Ν. 3463/2006.*

Στη συνέχεια έθεσε υπόψη των μελών την εισηγητική έκθεση προς την Οικονομική Επιτροπή η οποία τεκμηριώνει τα έσοδα και τα έξοδα της Κοινωφελούς Επιχείρησης του Δήμου Λεβαδέων, και έχει καταρτιστεί και ψηφιστεί από το Δ.Σ της Επιχείρησης με την αριθμ. 2/2021 απόφαση και η οποία διαβιβάστηκε στην Οικονομική Επιτροπή με το υπ΄αριθμ. 232/18-02-2022έγγραφο του Προέδρου της Κ.Ε.ΔΗ.Λ.

Ακολούθως το λόγο πήρε ο δημοτικός σύμβουλος κ. Μπράλιος Νικόλαος ,ο οποίος δήλωσε ότι ταυτίζεται με την άποψη που εξέφρασε στο Διοικητικό Συμβούλιο της ΚΕΔΗΛ το μέλος του κ. Τσιφής Δημήτριος , « επειδή η θέση της παράταξης του είναι πολιτική, δεν συμφωνεί με τον κυβερνητικό σχεδιασμό αναφορικά με το Μεταναστευτικό, όπως δεν συμφωνεί και με τη φθίνουσα πορεία του προγράμματος ESTIA 2021, τη μείωση των θέσεων στέγασης και τη μείωση της χρηματοδότησης που έχει ως συνέπεια τη μείωση του απασχολούμενου προσωπικού», και για το λόγο αυτό δήλωσε ότι θα ψηφίσει ΠΑΡΩΝ»

Η Οικονομική Επιτροπή λαμβάνοντας υπόψη :

-Τις διατάξεις του άρθρου 254 του Ν.3463/2006

-Την παρ. 14 του άρθρου 10 του ν. 4071/2012

-Την παρ. 2 του άρθρου 9 του ν. 4071/2012

**-** Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

-Τον προυπολογισμό της Κ.Ε.ΔΗ.Λ

-Το Ετήσιο Πρόγραμμα Δράσης την παρ. 3 του άρθρου 206 του ν. 3463/2006 , στο οποίο προβλέπεται η χρηματοδότηση της Επιχείρησης .

-Την εισηγητική έκθεση προς την Οικονομική Επιτροπή η οποία τεκμηριώνει τα έσοδα και τα έξοδα της Κοινωφελούς Επιχείρησης του Δήμου Λεβαδέων, και έχει καταρτιστεί και ψηφιστεί από το Δ.Σ της Επιχείρησης με την αριθμ. 2/2022 απόφαση του Δ.Σ (ΑΔΑ:ΩΤΩΞΟΞΨ5-27Ε)

- την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

- Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την εισηγητική έκθεση της Κοινωφελούς Επιχείρησης του Δήμου Λεβαδέων, προς την Οικονομική Επιτροπή, η οποία τεκμηριώνει τα έσοδα και τα έξοδα της επιχείρησης προκειμένου να χρηματοδοτηθεί από τον προϋπολογισμό του Δήμου, όπως αυτή έχει καταρτιστεί και ψηφιστεί από το Δ.Σ της Επιχείρησης με την αριθμ. 2/2022 απόφαση που επισυνάπτεται στο συνημμένο κείμενο της απόφασης και αποτελεί αναπόσπαστο τμήμα της παρούσας .

**Η παρούσα απόφαση πήρε αριθμό 45/2022.**

Αφού συντάχθηκε το πρακτικό αυτό, υπογράφεται ως ακολούθως:

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1.Μητάς Αλέξανδρος ΠΙΣΤΟ ΑΠΟΣΠΑΣΜΑ

2. Καλογρηάς Αθανάσιος Λιβαδειά 3-3-2022

3. Μερτζάνης Κωνσταντίνος Ο ΠΡΟΕΔΡΟΣ

4.Σαγιάννης Μιχαήλ

5. Καπλάνης Κωνσταντίνος

6. Μπράλιος Νικόλαος ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ